stanford-oval/wikipedia huggingface dataset:
Videopelien historia
Pelikonsolit > Kuudes sukupolvi – PlayStation 2:n yksinvalta ja nettipelaamisen aika

Sonyn ja Nintendon jalkoihin jäänyt Sega koetti jälleen kerran kammeta itseään pinnalle uudella konsolilla, joka ylittäisi kilpailijoiden ominaisuudet. Vuonna 1999 julkistettu Sega Dreamcast olikikin teknisesti aikansa edistyksekkäin, mutta sen menestys tyrehtyi nopeasti Sonyn ilmoitettua PlayStation 2:n julkaisemisesta vuonna 2000. PlayStation 2:n optinen lukulaite tuki myös DVD-ROM-formaattia, mikä mahdollisti sille tärkeän kilpailuedun: laite kykeni toistamaan DVD-elokuvia, joista oli tuolloin kehittymässä dominoiva formaatti elokuvien kotilevitykseen.
Muut sukupolven konsolit olivat Nintendo GameCube ja Xbox. Kaiken kaikkiaan PlayStation 2:ta myytiin sen elinaikana 117 miljoonaa kappaletta Xboxin myydessä maailmanlaajuisesti 26 miljoonaa ja GameCuben 21,6 miljoonaa kappaletta. Dreamcast myi vain yhdeksän miljoonaa kappaletta maailmanlaajuisesti ja jäi Segan viimeiseksi konsoliksi. PlayStation 2 on myös kaikkien aikojen pitkäikäisin konsoli: sitä valmistettiin yhtäjaksoisesti yhteensä 13 vuotta. Sitä on syytä pitää videopelimarkkinoiden suvereeneimpana hallitsijana sitten Nintendo Entertainment Systemin ja Atari 2600:n.
PlayStation 2:lla parhaiten myyneet videopelit olivat avoimen pelimaailman pelit Grand Theft Auto: San Andreas ja Grand Theft Auto: Vice City.
Kuudes sukupolvi oli historian suosituin konsolisukupolvi. Viimeistään tämän sukupolven aikana videopelaaminen murtautui ulos lastenviihteen imagostaan ja pelaamisesta tuli suosittua myös vanhempien ja tyttöjen keskuudessa. Erityisesti PC:lle julkaistun The Sims -pelin myötä videopeliteollisuudessa alettiin kiinnittää enemmän huomiota myös näihin kohderyhmiin, mikä johti peliteollisuuden monimuotoisuuden kasvuun. Kuudes sukupolvi myös aloitti konsolipuolella nettipelaamisen aikakauden, joka konkretisoitui toden teolla seuraavassa sukupolvessa.
Pelikonsolit > Seitsemäs sukupolvi – kolmen suuren pitkä kamppailu

Edellisen konsolisodan ratkettua Sonyn hyväksi kilpailijat aloittivat välittömästi uusien pelikoneiden kehittämisen. Ensimmäisenä markkinoille ennätti Microsoft, Xbox 360:n vuonna 2005. Se oli ensimmäinen konsoli, joka kykeni teräväpiirtotason kuvanlaatuun. Seuraavan vuoden marraskuussa Sony esitteli PlayStation 3 -konsolinsa, joka kykeni täysteräväpiirtokuvaan ja tuki Blu-ray-formaattia. Verkkopalveluissa Sony julkaisi käyttäjälle ilmaisen PlayStation Networkin, joka poikkesi kuukausimaksullisesta Xbox Livestä. Molemmat palvelut tukevat pelien digitaalista latausta.
Vuoden 2006 lopulla Nintendo julkaisi konsolin erilaisella strategialla: Wii ei sisältänyt teräväpiirtotukea tai mahdollisuutta teräväpiirtoformaatin elokuvien toistamiselle, mutta sillä oli käytössään merkittävä peliteknologinen innovaatio: liiketunnistukseen perustuva ohjausjärjestelmä. Perinteisten ohjainten eli padien sijaan Wiitä ohjataan liiketunnistusta tukevalla ohjaimella, Wii Remotella, joka muistuttaa ulkonäöltään enemmän kaukosäädintä kuin mitään aiempien sukupolvien peliohjainta. Liikkeentunnistusteknologiansa avulla Wii profiloitui nopeasti kaikista konsoleista perheystävällisimmäksi.
Wii Sports myy yli 80 miljoonaa kappaletta.
Seitsemäs konsolisukupolvi on videopelihistorian pitkäikäisin: se kesti vuoteen 2013 mennessä jo kahdeksan vuotta. Samalla se on myös tasaisin kolmen konsolin ollessa vakiinnuttanut paikkansa videopelikentällä. Perheystävällinen ja innovatiiviseen ohjaukseen luottava Wii on sukupolven myydyin konsoli 97 miljoonalla myydyllä yksiköllä. Xbox 360 ja PlayStation 3 ovat käyneet tasaista kamppailua kakkossijasta, myyden molemmat noin 77 miljoonaa yksikköä vuoteen 2013 mennessä.
Ubisoftin Assassin’s Creed -pelisarjan ensimmäinen osa julkaistaan vuonna 2007 ja seuraavina vuosina sarjaan julkaistaan lukuisia jatko-osia.
2010-luku

2010-luvulla virtuaalitodellisuuslasit yleistyivät tietokoneille useiden valmistajien myötä, sekä konsoleille PlayStation VR -lasien myötä. VR-laseja tukeviin hittipeleihin kuuluvat pelit kuten Resident Evil 7: Biohazard. Battle royale -lajityyppi yleistyy ja Fortnite kerää huomattavan laajasti pelaajia. Taisteluareenamoninpelit (MOBA) kuten League of Legends ja Dota 2 julkaistaan. Mobiilipelien suosituimpia pelejä ovat Clash of Clans ja Pokémon Go. Suomalaisiin menestyspeleihin lukeutuu myös Colossal Orderin kaupunginrakennuspeli Cities: Skylines.
Minecraft myy 122 miljoonaa kappaletta ja Microsoft osti sitä kehittävän Mojangin 2 miljardin euron hintaan.
Valve Corporationin Steam-palvelussa on yli 125 miljoonaa aktiivista rekisteröityä käyttäjää.
Useat striimaajat elättävät itsensä julkaisemalla pelikuvaa verkossa.
Loot boxit herättävät keskustelua ja käsitellään oikeudessa Belgiassa, jossa loot box -sisältö kielletään.
Elektroninen urheilu nousee suuremman yleisön tietoisuuteen: E-urheilu nousee kyselyjen mukaan kiinnostavammaksi kuin perinteiset urheilulajit nuorten aikuisten keskuudessa.
2010-luvulla julkaistuja pelikonsoleita ovat Nintendo Switch, PlayStation 4 ja Xbox One.
2020-luku

2010- ja 2020-lukujen vaihteessa markkinoille tulivat pilvipelipalveluina käytettävät suoratoistopalvelut Google Stadia ja Amazon Luna.
Tammikuussa 2022 kerrottiin Segan vetäytyvän pelihallitoiminnasta ja yhtiö myy jäljellä olevat pelihallinsa Genda-yhtiölle.
Kirjallisuutta

Huhtamo, Erkki & Kangas, Sonja (toim.): Mariosofia: Elektronisten pelien kulttuuri.  Helsinki:  Gaudeamus, 2002.  ISBN 951-662-851-6.
Spacewar (1962), ensimmäinen peli, joka käytti videografiikkaa.
Western Gun/Gun Fight (1975), ensimmäinen mikroprosessoria hyödyntävä peli.
Super Mario Bros. (1985) on nykypäivänä toiseksi myydyin peli.
Segan menestyneimpiin videopeleihin kuuluva Sonic the Hedgehog (1991) toimi yhtiön valttikorttina päihittää Nintendo 16-bittisten aikakaudella.
Spyro the Dragon (1998) oli yksi videopelitaivaalle nousseen Sonyn lippulaivoista ja yksi ensimmäisistä peleistä, joissa nähtiin polygoneihin perustuvaa 3D-grafiikkaa.
Call of Duty 4: Modern Warfare (2007) on yksi niistä peleistä, jossa maisemat ja grafiikat on kehitetty yksityiskohtaisemmiksi.
Kinect Sports: Season Two (2011), peli, joka sisältää moderneinta liiketunnistustekniikkaa.
We Wanna

| ”We Wanna” Alexandra Stan & Inna ft>  Daddy Yankee |
| --- | --- | --- |

Singlen tiedot
 Albumilta: Alesta, Inna, Unlocked & Nirvana
 Julkaistu: 8. kesäkuuta 2015
 Formaatti: digitaalinen lataus
 Tuottaja(t): Andreas Schuller, Thomas Troelsen
 Tyylilaji: dance-pop
 Kesto: 03.52
 Levy-yhtiö: Roton, Fonogram, Global Records, Vae Victis, Ego
Alexandra Stanin muut singlet
| ”Vanilla Chocolat” 2014 | ”We Wanna” 2015 | ”I Did It, Mama!” 2015 |
Innan muut julkaisut
| ”Diggy Down” 2014 | ”We Wanna” 2015 | ”Bop Bop” 2015 |
Daddy Yankeen muut julkaisut
| ”Sígueme y Te Sigo” 2015 | ”We Wanna” 2015 | ”Corazón” 2015 |
We Wanna on romanialaislaulajien Alexandra Stanin ja Innan musiikkikappale, jolla vierailee myös yhdysvaltalaisartisti Daddy Yankee. Sen julkaisivat Roton, Fonogram ja Global Records digitaalisesti ladattavana singlenä 8. kesäkuuta 2015. Kappaleen ovat sanoittaneet Yankee, Jacob Luttrell, sekä sen tuottajat Andreas Schuller ja Thomas Troelsen. "We Wanna" on lajityypiltään tanssipop-kappale, joka on inspiroitu 1990-luvun elektronisesta musiikista sekä Paul Johnsonin vuonna 1999 julkaisemasta kappaleesta "Get Get Down". Kappaletta suunniteltiin alun perin vain Innan esitettäväksi, mutta sen tekijät päätyivät lopulta pyytämään myös Stania sille mukaan päästäkseen takaisin juurille musiikkiteollisuudessa.
Kappaleen musiikkivideon ohjasivat Khaled Mokhtar, Dimitri Caceaune sekä David Gal ja se julkaistiin singlen julkaisupäivänä. "We Wanna" sai pääosin positiivisen vastaanoton musiikkikriitikoilta, jotka kehuivat sen melodiaa, kertosäettä ja kaupallista vetovoimaa. Arvostelumenestyksen lisäksi kappale oli kaupallisesti kohtalainen menestys, sen päästyä singlelistoille Argentiinassa, Espanjassa, Italiassa, Japanissa ja Saksassa.
Käännös suomeksi
Violeta Violeta

| Violeta Violeta Kaizers Orchestra |
| --- | --- | --- |

Studioalbumin tiedot
 Äänitetty : Maaliskuu 2010 ja joulukuu 2011, Duper Studios, Bergen
 Julkaistu: 2011-2012
 Tuottaja(t): Janove Ottesen, Jørgen Træen, Yngve Sætre
 Tyylilaji: alternative rock
Kaizers Orchestran muut julkaisut
| Våre demoner 2009 | Violeta Violeta  |   |
Violeta Violeta on norjalaisen vaihtoehtorock-yhtyeen Kaizers Orchestran albumitrilogia. Vuosien 2011 ja 2012 aikana julkaistut albumit muodostavat yhtyeen kuudennen, seitsemännen ja kahdeksannen studioalbumin.
Violeta Violeta Volume I julkaistiin 31. tammikuuta 2011, nousten heti VG-listan ykköseksi. Volume II julkaistiin 11. marraskuuta 2011 ja Volume III 2. marraskuuta 2012.
Taustatietoa

Vuonna 2007 Kaizers Orchestran keulahahmo Janove Ottesen koki suuren inspiraation ja sävelsi kaksi tai kolme kappaletta päivittäin kymmenen päivän ajan. Käyttäen tätä laajaa kappalekasaumaa pohjanaan Ottesen hahmotteli albumitrilogian, joka pohjautui samaan teemaan. Vetäytyen kotinsa öljytynnyrillä varustettuun kellaristudioon Ottesen äänitti "raakoja" demoversioita kappaleista, joita suunnitteli trilogiaa varten. Vuonna 2009 julkisuuteen toimitettiin tieto Kaizers Orchestran tulevasta studioalbumista, joka julkaistaisiin vuonna 2011. Myöhemmin yhtye julisti "studiokiertueen", norjansisäisen neljän konsertin kiertueen, jolla rahoitettaisiin tuleva albumi. Konserttiin osallistuville annettiin kirje ensimmäisen albumin rajattua erikoispainosta varten. Ottesenin vuoden 2009 laajan laulunkirjoitusurakan ansiosta albumin nimi ja rakenne julkaistiin jo 10. helmikuuta 2010, samana päivänä, kun studiokiertue starttasi. NRK:n haastattelussa yhtye ilmoitti trilogian jokaisen albumin sisältävän 10 kappaletta, poiketen heidän 12 kappaleen vakiostaan. Kysyttäessä mahdollisista lisäkappaleista albumin erikoispainoksessa, yhtye kiisti tämän, pysyen vahvasti 10 kappaleessa per albumi.
Äänitys

Trilogian ensimmäisen albumin äänitys alkoi 28. helmikuuta 2010 Duper Studiosilla Bergenissä. Jørgen Træen, Yngve Sætre sekä itse Ottesen toimivat tuottajina. 11. maaliskuuta Ottesen paljasti 12 kappaletta tulleen nauhoitetuksi 12 päivässä, saaden näin trilogian ensimmäisen osan valmiiksi. Ylimääräisten instrumenttien, kuten jousisoittimien ja orkesterin äänitys oli aikataulutettu myöhemmälle ajalle. 7. kesäkuuta yhtyeen virallinen kotisivu vahvisti Volume I:n olevan valmis, luvaten ensimmäisen singlen julkaisun elokuulle ja toisen singlen tammikuun 2011 alkuun (vaikkakin päivämäärä siirrettiin vuoden 2010 lokakuuhun). Ensimmäisen singlensä julkaisua tukevan VG Nettin haastattelussa yhtye selitti trilogian kahden ensimmäisen albumin olleen jo äänitetty, ensimmäisen albumin vieden vain kaksi viikkoa. Vieraileviksi muusikoiksi Volume I:llä ilmoitettiin Stavangerin sinfoniaorkesteri ja 14-vuotias tyttö (Lykke Sofie Myrås, Ottesenin vaimon sisko). Aftenbladetin haastattelussa yhtye paljasti aikovansa äänittää trilogian kolmatta eli viimeistä osaa vuoden 2011 joulukuussa, ennen Volume II:n julkaisua tukevaa kiertuetta. He äänittivät joulukuussa puolet Volume III:sta ja saivat äänityksen päätökseen vuoden 2012 toukokuussa Volume II:n kiertueen jälkeen. He toivat Stavangerin sinfoniaorkesterin takaisin studioon käyttäen heitä oleellisena osana trilogian kolmatta albumia.
Vol. I

| Violeta Violeta Volume I Kaizers Orchestra |
| --- | --- | --- |

Studioalbumin tiedot
 Äänitetty : Maaliskuu 2010, Duper Studios, Bergen
 Julkaistu: 31. tammikuuta 2011
 Tuottaja(t): Janove Ottesen, Jørgen Træen, Yngve Sætre
 Tyylilaji: alternative rock
 Kesto: 39.12
Kaizers Orchestran muut julkaisut
| Våre demoner 2009 | Violeta Violeta Volume I  | Violeta Violeta Volume II 2011 |
Vol. I > Markkinointi

Trilogian ensimmäisen osan ensimmäinen single, "Philemon Arthur & the Dung", julkaistiin digitaalisesti 24. elokuuta 2010. Lokakuussa single lisättiin suuren norjalaisen radiokanavan NRK P3:n "A-listalle", kanavan etusijaiselle hittilistalle. Näin kappale sai lisää huomiota ja soittokertoja. Mainostaakseen toista singleään "Hjerteknuseria" (Sydämensärkijä), Kaizers Orchestra julkaisi kappaleen viralliset nuotit ja sanoitukset ilmaiseksi ladattavaksi nettiin antaen amatöörimuusikoiden äänittää omat versionsa kappaleesta. 27. lokakuuta radiokanavalla voittajaksi julistettiin Moi, joka sai cover-versionsa kappaleesta julkaistuksi Kaizers Orchestran levy-yhtiön nimen alla sekä mahdollisuuden osallistua yhtyeen kiertueelle. Toisen ja kolmannen sijan voittajat saivat myös luvan julkaista omat versionsa. Samassa radiolähetyksessä alkuperäinen, Kaizers Orchestran oma Hjerteknuser soitettiin ensimmäisen kerran. Kappaleen musiikkivideota tähdittää muun muassa norjalainen näyttelijä Ane Dahl Torp esittäen Beatricea, yhtä trilogian taustatarinan keskeistä hahmoa.
Albumin kolmas single, "En for orgelet, en for meg" (Yksi elimelle, yksi minulle), toi vierailevia räppäreitä Kaizers Orchestran studioon. Prinz Pi Saksasta, Timbuktu Ruotsista ja Blaxtar Alankomaista loivat kappaleesta omat versionsa, jotka julkaistiin heidän kotimaissaan. Yhtyeen oma albumiversio kappaleesta oli ladattavissa digitaalisesti ennakkotilatessa albumia. Edistääkseen albumin myyntiä vielä lisää, Ottesen ja yhtyeen basisti Øyvind Storesund aloittivat kiertueen pienillä lavoilla ympäri Eurooppaa esiintyen akustisena duona. Viimeisenä kymmenenä päivänä ennen albumin julkaisua yhtye latasi videon yhtyeen urkusoittajasta Helge Risasta levyn nauhoitusta edeltävältä kiertueelta. Myös kitaristi Geir Zahl latasi YouTubeen dokumenttielokuvan albumintekoprosessista.
Vol. I > Kappalelista

Kaikki kappaleet ovat norjaksi ja ne on kirjoittanut ja säveltänyt Janove Ottesen.
"Philemon Arthur & the Dung" - 3:22
"Diamant til kull" (Timantista hiileen) - 4:45
"Femtakt filosofi" (Filosofiaa ajassa 5/4) - 3:43
"Din kjole lukter bensin, mor" (Mekkosi haisee bensalle, äiti) - 3:16
"En for orgelet, en for meg" (Yksi elimelle, yksi minulle) - 3:05
"Tumor i ditt hjerte" (Kasvain sydämessäsi) - 4:24
"Hjerteknuser" (Sydämensärkijä) - 3:20
"Psycho under min hatt" (Psyko hattuni alla) - 3:03
"Svarte katter & flosshatter" (Mustia kissoja & silintereitä) - 5:12
"Sju bøtter tårer er nok, Beatrice" (Seitsemän ämpärillistä kyyneliä on tarpeeksi, Beatrice) - 5:11
Vol. II

| Violeta Violeta Volume II Kaizers Orchestra |
| --- | --- | --- |

Studioalbumin tiedot
 Äänitetty : Maaliskuu 2010, Duper Studios, Bergen
 Julkaistu: 11. marraskuuta 2011
 Tuottaja(t): Janove Ottesen, Jørgen Træen, Yngve Sætre
 Tyylilaji: alternative rock
 Kesto: 38.31
Kaizers Orchestran muut julkaisut
| Violeta Violeta Vol. I 2011 | Violeta Violeta Volume II  | Violeta Violeta Volume III 2012 |
Vol. II > Markkinointi

1. maaliskuuta  ennen Vol. I:n Eurooppa-kiertuetta yhtye ilmoitti soittavansa trilogian toisen osan, Vol. II:n kokonaisuudessaan ensimmäistä kertaa Øya-festivaaleilla Oslossa 11. elokuuta 2011. Tapahtumasta oli myös livestream netissä. Volume II:n ensimmäinen single, "Tusen dråper regn" (Tuhat pisaraa sadetta), julkaistiin 31. toukokuuta 2011 P3Morgen-radio-ohjelmassa. Singlen julkaisun yhteydessä pidetyssä haastattelussa paljastettiin, että yhtyeen kitaristi Geir Zahl laulaisi kahdella itse säveltämällään kappaleella albumilla. Kappaleen toinen single, "Drøm videre Violeta" (Unelmoi vain, Violeta), julkaistiin syyskuun 23. päivä 2011. Viikon sisällä kappale oli radiokanavat P1 ja P3:n hittilistoilla.
Marraskuun ensimmäisestä päivästä alkaen yhtye pyysi fanejaan osallistumaan 11 päivän laskentaan Live i Oslo Spektrum -livealbumin julkaisuun ja Sonny-musikaalin ensi-iltaan. He kannustivat fanejaan jakamaan yhtyeen Facebook-sivulle kuvia, jotka näyttivät kyseisen päivän lähtölaskennan, ja joka päivä yhtye valitsi yhden fanin kuvan profiilikuvakseen. He järjestivät faneille myös kilpailun, jossa piti suunnitella juliste Vol. II:n kiertuetta varten. Trilogian toisen albumin kiertue keskittyi pääasiassa norjalaisiin esiintymispaikkoihin ja vain muutamaan eurooppalaiseen konserttiin kiertueen alussa. Kesken kiertueen toukokuussa he palasivat studioon äänittääkseen Vol. III:n loppuun. Sitten he kiersivät esiintymässä kesäfestivaaleilla kutsuen tätä Vol. II-kiertueen jatkoksi.
Vol. II > Kappalelista

Kaikki kappaleet ovat norjaksi ja ne on kirjoittanut ja säveltänyt Janove Ottesen, ellei toisin mainita.
"I ett med verden" (Yhtä maailman kanssa) (Ottesen/Geir Zahl) - 5:44
"Støv og sand" (Pölyä ja hiekkaa) - 3:49
"Tusen dråper regn" (Tuhat pisaraa sadetta) - 3:47
"Drøm videre, Violeta" (Unelmoi vain, Violeta) - 3:27
"Far til datter" (Isä tyttärelle) - 3:30
"Faen i båten" (Paholainen veneessä) - 2:02
"Gresk komedie" (Kreikkalainen komedia) (Zahl) - 3:34
"Silver" (Hopea) - 4:12
"Domino" (Zahl) - 3:15
"Den romantiske tragedien" (Romanttinen tragedia) - 5:11
Vol. III

| Violeta Violeta Volume II Kaizers Orchestra |
| --- | --- | --- |

Studioalbumin tiedot
 Äänitetty : Maaliskuu 2010, Duper Studios, Bergen
 Julkaistu: 11. marraskuuta 2011
 Tuottaja(t): Janove Ottesen, Jørgen Træen, Yngve Sætre
 Tyylilaji: alternative rock
 Kesto: 38.31
Kaizers Orchestran muut julkaisut
| Violeta Violeta Vol. I 2011 | Violeta Violeta Volume II  | Violeta Violeta Volume III 2012 |
Vol. III > Markkinointi

Ennen syyskuuta Kaizers Orchestran trilogian kolmatta osaa oli hädin tuskin markkinoitu. Fanisivuston haastattelussa Ottesen kertoi yhtyeen tulevaisuudesta paljastaen esimerkiksi tulevan levyn ensimmäisen singlen nimen ja mitä tapahtuisi Vol. III:n julkaisun ja sitä seuraavan kiertueen jälkeen. Yhtyeen jäsenet pitäisivät taukoa määrittelemättömäksi ajaksi kokeillakseen ja perehtyäkseen muihin projekteihin. Ottesen teki kuitenkin selväksi, ettei kyseessä ollut yhtyeen loppu vaan hyvin pitkä tauko. Hän myös sanoi Vol. III:n olevan niin monitasoinen, että sen kuunteluun menisi vuosia. Tämä oli hänen sanojensa mukaan "osa suunnitelmaa."
7. syyskuuta 2012 salaperäinen video yhtyeen urkujensoittajasta Helgestä ja pikkutytöstä ilmestyi YouTubeen. Ainoa teksti, joka videon mukana tuli, oli: "Olemme täällä levittääksemme Kaizer-virusta. Saat tartunnan eikä parannusta ole." ("We're here to spread the Kaizervirus. You will get infected and there is no cure."). Seuraavana päivänä "Kaizervirus" -nettisivu löydettiin. Pian tämän jälkeen virus sai lisäselitystä; yhtye pyysi fanejaan kertomaan miksi juuri he olisivat täydellisiä levittämään virusta, ja viikon päästä yksi henkilö valittiin. Myös Kaizervirus-applikaatio julkaistiin. Sovellus levitti "viruksia" ollessaan toisten "tartunnan saaneiden" läheisyydessä. Kun virus oli levinnyt tarpeeksi, yhtye julkaisi seuraavan sellaisen, luottaen näin vahvasti faniensa "itsenäiseen" albumin markkinointiin ja mainostukseen. Virukset järjestyksessä olivat: "Aldri Vodka, Violeta" (kappale), "Siste Dans Intro" (kappale), "Siste Dans" (kappale), "Aldri Vodka, Violeta" (musiikkivideo), "Behind the Scenes at Budapest" (dokumentti musiikkivideon teosta), "Forloveren" (kappale), "Det polaroide liv" (kappale) ja "Perfekt i en drøm" (kappale).
Vol. III > Kappalelista

Kaikki kappaleet ovat norjaksi ja ne on kirjoittanut ja säveltänyt Janove Ottesen, ellei toisin mainita.
"Begravelsespolka" (Hautajaispolka) - 7:06
"Forloveren" (Morsiusneito) - 7:24
"Aldri vodka, Violeta" (Ei ikinä vodkaa, Violeta) - 6:53
"Tvilling" (Kaksonen) - 7:38
"Det polaroide liv" (Polaroidelämä) (Ottesen/Zahl) - 3:50
"Siste dans" (Viimeinen tanssi) - 3:44
"Markedet bestemmer" (Markkinat päättävät) (Ottesen/Zahl) - 6:30
"Satan i halsen" (Saatana kurkussasi) (Ottesen/Zahl) - 4:30
"Perfekt i en drøm" (Täydellistä unessa) - 7:44
"Sekskløver" (Kuusiapila) - 6:17
Vierailevat muusikot

Haldi Rønning: viulu (v.I; 1, 2, 3, 7, 10), (v.II; 4)
Mari Persen: viulu (v.I; 1, 2, 3, 7, 10), (v.II; 4)
Karoline Vik Hegge: viulu (v.I; 1, 2, 3, 7, 10), (v.II; 4)
Matias J. Monsen: sello (v.I; 1, 2, 3, 7, 10), (v.II; 4)
Lykke Sofie Myrås: laulu (v.I; 5, 9)
Anand Chetty: lehmänkello (v.I; 4), kuoro (v.I; 1)
Øyvind Grung: tuuba (v.I; 3,9), pasuuna (v.I; 3)
Kjetil Møster: saksofoni (v.I; 8, 9), (v.II; 2), (v.III; 1)
Iver Sandøy: kuoro (v.I; 1), marimba (v.I; 7), lyömäsoittimet (v.II; 5, 8), (v.III; 8), virveli (v.III; 10)
Jørgen Træen: MS20 (v.I; 7), huilu (v.I; 5), (v.II;2), taputus (v.II; 5), syntetisaattori (v.III; 6)
Yngve Leidulv Sætre: piano (v.I; 7), taustalaulu (v.I; 6), syntetisaattori (v.III; 6), taputus (v.III; 6)
Teresia Sætre Aarskog, Rebekka Sætre Aarskog, Jarle Solheim, Maria K. Solheim: kuoro & taputus (v.I; 1)
Ove André Boland, Truls Sveri Lier, Joachim Pedersen, Tommy Ones Thorstensen: virveli (v.II; 3)
Kids from Bryne Ungdomsskule: kuoro (v.II; 5)
Stian Jacobsen: taputus (v.III; 6)
Jørgen Sandvik: sitar (v.III; 7)
Stavangerin sinfoniaorkesteri:
Ohjaus: Trond Korsgaard (v.I; 6, 9), (v.II; 10)
Ohjaus: Nick Davies (v.III; 1, 4, 5, 7, 8, 9, 10)
Ohjaus: Erlend Skomsvoll (v.III; 2, 3)
Orkesterin soolosoittajat:
Roy Holtan: piccolotrumpetti (v.III; 3)
Vidar Austvik: huilu (v.III; 7)
Zuzana Pestukova: harppu (v.III; 4)
Vladimír Sobotka

| Vladimír Sobotka |
| --- | --- |

Henkilötiedot
Syntynyt: 2. heinäkuuta 1987 (ikä 37) Třebíč, Tšekkoslovakia
Kansalaisuus:   Tšekki
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  89 kg
Seura
Seura:  HC Sparta Praha
Sarja:  Tipsport Extraliga
Pelinumero:  71
Pelaajaura
Pääsarjaura:  2004–
Aik. seurat:  Slavia Praha (ČEL) Boston Bruins (NHL) Providence Bruins (AHL)  St. Louis Blues (NHL) Avangard Omsk (KHL) Buffalo Sabres (NHL) Rapperswil-Jona Lakers (NL)
NHL-varaus:  106. varaus, 2005 Boston Bruins
Vladimír Sobotka (s. 2. heinäkuuta 1987 Třebíč, Tšekkoslovakia) on tšekkiläinen jääkiekkoilija, joka pelaa Tšekin pääsarjassa Extraliga-joukkue HC Sparta Prahassa. Hän on pelipaikaltaan keskushyökkääjä.
Ura

Sobotka on HC Slavia Prahan kasvatti. Hänet varattiin vuonna 2005 NHL:n varaustilaisuudessa neljännellä kierroksella Boston Bruinsiin. Bostoniin Sobotka siirtyi kaudella 2007–2008. Hän pelasi kolme kautta Bostonissa edustaen välillä myös seuran farmijoukkuetta AHL-liigan Providence Bruinsia.
Kesäkuussa 2010 Sobotka myytiin St. Louis Bluesiin vaihdossa David Warsofskyyn. Neljän NHL-kauden jälkeen hän siirtyi KHL-liigassa pelaavan Avangard Omskin pelipaitaan.
Vuorivirta

Vuorivirta on suomalainen sukunimi. Tunnettuja Vuorivirtoja ovat:
Iina Vuorivirta (s. 1988), muotoilija
Juha Vuorivirta (s. 1976), jääkiekkoilija
Oskari Vuorivirta (1861–1923), kansanedustaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Vesireittejä

| Vesireittejä Ultra Bra |
| --- | --- | --- |

Studioalbumin tiedot
 Äänitetty : Finnvox
 Julkaistu: 2000
 Tuottaja(t): Kerkko Koskinen ja Pekka Aarnio
 Tyylilaji: rock, pop
 Levy-yhtiö: Johanna (2000), Svart (2017)
Listasijoitukset
  1.
Ultra Bran muut julkaisut
| Kalifornia 1999 | Vesireittejä 2000 | Sinä päivänä kun synnyin 2001 |
Vesireittejä on Ultra Bran musiikkialbumi vuodelta 2000. Albumi nousi ilmestyessään suoraan Suomen virallisen albumilistan kärkeen ja pysyi top 40:ssä yhteensä 19 viikkoa.
Yhtyeen paluukiertueen vuoksi Svart Records julkaisi albumista LP-versiot elokuussa 2017. Levyjä oli kolmea eri väriä. Sinistä levyä julkaistiin 200 kappaleen erä ja mustaa 300 kappaleen erä. Myös kullanvärinen painos oli rajoitettu.
Levyn teon yhteydessä nauhoitettiin myös muun muassa kesällä 2000 singlenä julkaistu ”Villiviini” ja vuonna 2001 kokoelma-albumilla Sinä päivänä kun synnyin julkaistu ”Kalpeat kasvot” sekä keskeneräisiksi jääneet ”Aukioille kiiruhtava tuuli” ja ”Maailman rikkain tyttö”.
Arvostelut

Soundin Asko Alanen antoi albumille neljä tähteä. Hänen mukaansa ”laulut möyrivät rinnassa ja raikuvat korvissa vahvasti ja nautittavasti”.